Mateusz Klóska var útnefndur íþróttamaður Bolungarvíkur 2019 í hófi fræðslumála - og æskulýðsráðs sem fram fór í Félagsheimili Bolungarvíkur í gær . Katrín Pálsdóttir , formaður fræðslumála - og æskulýðsráðs , bauð gesti velkomna og kynnti dagskrána . Það er bæjarstjórn Bolungarvíkur sem útnefndir íþróttamann ársins á grundvelli faglegrar niðurstöðu fræðslumála - og æskulýðsráðs sem hefur veg og vanda að kjörinu . Viðurkenningar voru veittar og farið yfir árangur íþróttafólks á árinu . Baldur Smári Einarsson , forseti bæjarstjórnar Bolungarvíkur , kynnti val á íþróttamanni Bolungarvíkur 2019 . Tilnefndir til íþróttamanns Bolungarvíkur 2019 voru : Hreinn Róbert Jónsson fyrir handbolta með handknattleiksdeildar Harðar Hreinn Róbert er íþróttamaður sem æfir duglega og er félögum sínum mikil fyrirmynd . Hann hefur staðið sig vel í keppni með meistaraflokki Knattspyrnufélagsins Harðar á Ísafirði í 2. deild Íslansdmótsins í handsbolta í vetur og hefur spilað 10 leiki á tímabilinu sem er nú hálfnað . Hreinn Róbert er ávallt tilbúinn að leggja sig fram í félagsstörfum fyrir félagið , aðstoða yngri iðkenndur og hefur sýnt mikinn vilja í að leggja sig fram til að ná frekari framförum . Mateusz Klóska fyrir blak með félaginu Vestra Mateusz Klóska hefur verið bersti leikmaðurinn í karlaliði Vestra í blaki undanfarin ár . Hann átti stóran þátt í sigri Vestra í 1 . Deild Íslandsmótsins í blaki á síðasta keppnistímabili og spilar nú með liðnu í úrvalsdeild . Mates hefur sýnt í haust að hann er í hópi bestu blakara landsins en hann er stigahæsti leikmaður Vestra nú þegar tímabilið er hálfnað og er einnig með þeim allra stigahæstu í deildinni . Hann var einnig valinn í draumalið fyrri hluta tímabilsins í Mizuno deildinni í blaki nú í vetur . Mateusz er góð fyrirmynd fyrir yngri leikmenn o ger jákvæður og hjálpsamur líðsfélagi . Pétur Bjarnason fyrir fótbolta með fótboltafélaginu Vestra Pétur hefur sterka félagslega stöðu innan knattspyrnuliðs Vestra og er góður félagi og býr yfir mikilli félagsvitund . Dugnaður og eljusemi Péturs smitar út frá sér til liðsfélaga hans . Hann tekur íþrótt sína og hlutverk sitt innan sliðsins alvarlega og leggur sig ávallt 100% fram fyrir liðið . Pétur var byrjunarliðsmaður hjá Vestra í 2. deild Íslandsmótsins í knattspyrnu í sumar . Hann spilaði 20 leiki með liðinu og var markahæstur leikmaður liðsins en Vestri hafnaði í 2. sæti í 2. deildinni og vann sér rétt til að keppni í Inkassodeildinni sumarið 2020 . Pétur er góð fyrirmynd yngri leikmanna , stundar íþrótt sína af miklu kappi og er frábær félagsmaður . Ríkharð Bjarni Snorrason fyrir kraftlyfingar hjá UMFB Ríkharð Bjarni er mikill keppnismaður og hefur á árinu 2019 náð glæsilegum árangri í kraftlyfingum fyrir hönd Ungmennafélags Bolungarvíkur sem hefur skilað honum í landsliðshóp Kraftlyftingasambands Íslands . Mikill stígandi var hjá Ríkharð á síðasta ári , hann varð í 3. sæti í sínum þyngdarflokki á bikarmótinu í klassískum lyftingum , sigraði á bikarmóti í klassískri bekkpressu , varð í 2. sæti á Íslandsmótinu í réttstöðulyftu og náði góðum árangri á Evrópumótinu í bekkpressu . Í lok ársins náði Ríkharð Bjarni þeim merka árangri að slá Íslandsmetið í bekkpressu í plús 120 kg flokki og lyfti þar 210,5 kg .